C 31/16
MT
Il-Ġurnal Uffiċjali tal-Unjoni Ewropea
21.1.2022
ATTI OĦRAJN
IL-KUMMISSJONI EWROPEA Pubblikazzjoni ta’ komunikazzjoni tal-approvazzjoni ta’ emenda standard għall-Ispeċifikazzjoni talProdott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat talKummissjoni (UE) 2019/33 (2022/C 31/10)
Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1)
KOMUNIKAZZJONI TAL-APPROVAZZJONI TA’ EMENDA STANDARD
Barbera d’Alba PDO-IT-A1068-AM04 Data tal-komunikazzjoni: 21 ta’ Ottubru 2021 DESKRIZZJONI TAL-EMENDA APPROVATA U R-RAĠUNIJIET GĦALIHA 1.
Barbera d’Alba - iddeżinjat bħala mis-subżona Castellinaldo Iż-żona ġeografika ddefinita għad-DOP Barbera d’Alba tinkludi s-subżona msejħa “Castellinando”.
Din iż-żona b’karatteristiċi uniċi kienet magħrufa tradizzjonalment li hija partikolarment adattata għall-vitikultura u ilha inkluża fl-Ispeċifikazzjoni tal-Prodott ta’ Barbera d’Alba mill-bidu, tant li ilu jiġu prodott inbid bl-isem Barbera Castellinaldo f’din iż-żona sa mill-bidu tas-seklu 20.
Fis-snin 90, il-produtturi ngħaqdu flimkien biex jiffurmaw assoċjazzjoni bilgħan li jistabbilixxu regoli aktar restrittivi minn dawk li japplikaw għall-inbejjed koperti mid-DOP.
Is-subżona ta’ Castellinaldo ġiet iddefinita b’mod espliċitu.
Tinkludi l-muniċipalità ta’ Castellinaldo d’Alba u parti mill-muniċipalitajiet ta’ Vezza d’Alba, Canale, Priocca, Magliano Alfieri, Castagnito u Guarene fil-provinċja ta’ Cuneo.
Ir-regoli għas-subżona ta’ Castellinaldo huma stabbiliti fl-aħħar tal-Ispeċifikazzjoni tal-Prodott għall-Barbera d’Alba, b’kundizzjonijiet aktar restrittivi maħsuba biex jenfasizzaw il-karatteristiċi uniċi tagħha.
Il-ħamrija ma hijiex daqshekk ramlija u l-art tixbah aktar dik li tinsab fuq il-lemin tax-Xmara Tanaro.
F’termini tar-riżalt, l-għoljiet huma aktar ġentili mill-bqija taż-żona koperta mid-DOP.
Il-ħamrija hija inqas ramlija iżda l-preżenza tat-tafal tpatti għal dan (Marne di Sant’Agata, saff ta’ fossili, Tortonjan ta’ Fuq).
Is-subżona tirrappreżenta madwar 20 % taż-żona eliġibbli għad-DOP Barbera d’Alba, ekwivalenti għal erja potenzjali ta’ 207 ettari bi produzzjoni potenzjali ta’ madwar 1 837 000 flixkun.
L-emendi jikkonċernaw l-Artikoli 1 u 9 tal-Ispeċifikazzjoni ġenerali għad-DOP (ir-regoli għas-subżona Castellinaldo u t-taqsima dwar ir-rabta, rispettivament), kif ukoll it-taqsimiet li ġejjin: 4.
Deskrizzjoni tal-inbid/inbejjed; 5.
Prattiki talproduzzjoni tal-inbid; 5.1 Prattiki enoloġiċi speċifiċi u 5.2.
Rendimenti massimi għal kull ettaru; 6.
Żona talproduzzjoni tal-għeneb; 8.
Rabta mal-ambjent.
2.
Żona tal-produzzjoni tal-għeneb — Sabiex tittejjeb iċ-ċarezza, id-deskrizzjoni fl-Ispeċifikazzjoni taż-żona tal-produzzjoni għall-għeneb tad-DOP Barbera d’Alba ġiet ifformulata mill-ġdid biex tinkludi aktar dettalji.
Dan għaliex id-deskrizzjoni eżistenti kienet wisq ġenerali.
Din hija emenda klerikali li ma tinvolvi l-ebda bidla fid-demarkazzjoni taż-żona ġeografika. — Il-konfini tas-subżona tal-produzzjoni tal-għeneb Castellinaldo fi ħdan iż-żona tad-DOP Barbera d’Alba ġew deskritti wkoll.
(1) ĠU L 9, 11.1.2019, p. 2.